**PROTOKOL O POSTUPANJU ŠKOLE U KRIZNIM SITUACIJAMA**  
  
  
Članak 1.  
U skladu s odredbama Zakona o osnovnom školstvu, Obiteljskog zakona, Konvencije o pravima djeteta i njenih Protokola, Nacionalnog programa za suzbijanje nasilja među djecom i mladima i Nacionalnog plana aktivnosti za prava i interese djece i Pravilnika o radu škole.  
Škola sastavlja protokol o postupanju u kriznim situacijama.  
  
Protokol se odnosi na preventivu rizičnih situacija kao i na postupanje u konkretnim situacijama sa ciljem zaštite djece, kao i svih osoba koje o njima skrbe u procesu odgoja i obrazovanja.  
Djeca imaju pravo na potporu, zaštitu i vođenje odraslih, kao i pravo na aktivno sudjelovanje i postupno preuzimanje odgovornosti u skladu sa svojim rastućim sposobnostima, ali uz razumijevanje da škola ima važnu i nezamjenjivu ulogu u odgoju djece. Uzroke neprihvatljivih ponašanja može otkloniti samo uz punu suradnju zajedničkog djelovanja učenika, učitelja, stručnih suradnika, svih drugih zaposlenika škole, roditelja i društvene zajednice na stvaranju sigurnog i poticajnog okruženja.  
  
Tijekom školske godine škola osmišljava i provodi preventivne programe koji imaju za cilj smanjivanje učestalosti i intenziteta vršnjačkog zlostavljanja.  
  
Zajednička pravila učenika, učitelja i roditelja pridonose rješavanju potencijalnih problema i stvaranju sigurnog i poticajnog okruženja u razredu i cijeloj školi.  
  
  
Članak 2.  
Protokol sadrži obveze i odgovornosti kao i načine postupanja ravnatelja, stručnih suradnika, učitelja, učenika, ostalih zaposlenika škole, roditelja odnosno skrbnika djeteta u sljedećim slučajevima:  
1. običnog vršnjačkog sukoba;  
2. slučaju nasilja među djecom;  
3. roditeljska neskrb, zanemarivanje ili zlostavljanje djeteta i sl.  
4. postupanje u slučaju saznanja ili sumnje o nasilju u obitelji;  
5. postupanje u slučaju nasilja prema učenicima od strane odrasle osobe u školi;  
6. postupanje škole u slučaju nasilnog ponašanja odrasle osobe prema odrasloj osobi u školi;  
7. postupanje škole u slučaju nasilja prema zaposlenicima od strane učenika škole  
  
Protokol o postupanju škole u kriznim situacijama, sastavni je dio Pravilnika o kućnom redu.  
  
VRŠNJAČKI SUKOBI UČENIKA  
  
Članak 3.  
Sukob (među odraslima ili sukob između djece) je posljedica različitosti u mišljenjima, željama, opažanju, vjerovanju, stavovima.  
Učenici su dužni sukobe riješiti sami i na prijateljski način, a ako ne uspiju, obratiti se razredniku ili stručnom suradniku (pedagog).  
U tom slučaju provodi se razgovor s uključenima u sukob o tome kako iznaći pošteno rješenje i usuglasiti se oko prijedloga za rješenje sukoba i provesti ga.  
Svaki razgovor se evidentira, a u slučaju ponavljanja pozivaju se roditelji na razgovor i upoznaju s problemom.  
Ako se i nakon razgovora s roditeljem i dalje ponavljaju sukobi slijede pedagoške mjere prema Statutu škole.  
NASILJE MEĐU DJECOM  
  
Članak 4.  
Nasilje je oblik agresivnog ponašanja prema drugoj osobi, sebi ili imovini. Kada se dvije osobe jednake snage tuku ili vrijeđaju to jest nasilje, ali ne mora biti zlostavljanje.  
Zlostavljanje je nasilje (ili oblik agresivnog ponašanja) koje traje duže vrijeme, opetovano je usmjereno na istog učenika (uglavnom slabijeg) od strane jednog učenika ili grupe (najčešće 2 – 3 učenika zlostavljaju jednog).  
Agresivno ponašanje je namjerno zadavanje ili nastojanje da se zada ozljeda, bol ili neugodnost drugom biću. Neovisno da li se radi o fizičkoj ili psihičkoj boli.  
Nasilništvo se može podijeliti u oblike i podvrste:  
A. fizičko – udaranje, guranje, nanošenje boli, uzimanje osobnih stvari, čupanje, fizičko sputavanje i sl.  
B. verbalno - ruganje, ucjenjivanje, zadirkivanje, ogovaranje, omalovažavanje, nazivanje nadimcima koji se djetetu ne sviđaju, ismijavanje, prijetnja i sl.  
C. izolacija/socijalno/emocionalno nasilništvo– negativno procjenjivanje ili pritisak na druge da se ne druže, ogovaranje, ignoriranje, uvredljive grimase i kretnje, namjerno isključivanje i nepozivanje u društvo i sl.  
seksualno – neželjeni dodiri, štipkanje, komentari, …  
kulturalno – vrijeđanje na nacionalnoj, religijskoj i rasnoj osnovi,…  
ekonomsko nasilništvo – krađa, iznuđivanje novca,...  
  
Članak 5.  
U slučaju bilo kojeg oblika agresivnog ponašanja (nasilja ili zlostavljanja) obveza i odgovornost je:  
- obveza svih sudionika odgoja i obrazovanja je reagirati i prekinuti bilo da je nasilje verbalno, fizičko ili socijalno, jer ne reagirati znači suglasiti se tj. ne pomoći ni žrtvi ni nasilniku  
- otkriti pravi problem pitajući uključene u sukob i svjedoke za kratke izjave (učitelji, razrednici, pedagog)  
- raspravljati o tome kako iznaći pošteno rješenje  
- usuglasiti se oko prijedloga za rješenje sukoba i provesti ga (pedagog i razrednik)  
-obavijestiti roditelje i pozvati ih u školu (razrednik, stručni suradnik)  
  
Članak 6.  
Na temelju provedenih razgovora s učenicima, usmenih i pismenih izjava učenika pokreće se postupak za donošenje pedagoških mjera u skladu sa Statutom škole.  
Roditelji se upoznaju s predviđenim mjerama.

RODITELJSKA NESKRB, ZANEMARIVANJE  
  
Članak 7.  
Roditelji su dužni voditi brigu o djetetovim pravima – pravo preživljavanja, razvojno pravo, zaštitno pravo i pravo sudjelovanja.  
  
Roditelji su također dužni informirati se o školskom uspjehu djeteta, zbivanjima u školi, o tome čime se dijete bavi, što ga zanima, s kim se druži, kako se osjeća i sl.  
  
O školskom uspjehu roditelji se informiraju na roditeljskom sastanku, individualnim razgovorima koji se održavaju više puta tijekom školske godine.  
Svaki izostanak roditelji su dužni opravdati razredniku u roku od 5 dana.  
U slučaju ne odazivanju pozivima na roditeljski sastanak, roditelju će biti upućen pismeni poziv na koji se dužan odazvati.  
Ukoliko se i tada roditelj ne odazove pozivu škole, škola će uputiti prijavu Centar za socijalnu skrb koji će dalje postupiti temeljem svojih Zakona i Pravilnika.  
  
  
  
POSTUPANJE U SLUČAJU SAZNANJA ILI SUMNJE O NASILJU U OBITELJI  
  
Članak 8.  
Zakon o zaštiti od nasilja u obitelji definira nasilje u obitelji kao“svaku primjenu fizičke sile i psihičke prisile na integritet osobe; svako drugo postupanje jednog člana obitelji koje može prouzročiti ili izazvati opasnost da će prouzročiti fizičku i psihičku bol; prouzročenje osjećaja straha ili osobne ugroženosti ili povrede dostojanstva; fizički napad bez obzira da li je nastupila tjelesna ozljeda ili ne, verbalni napadi, vrijeđanja, psovanje, nazivanje pogrdnim imenima i drugi načini grubog uznemiravanja, spolno uznemiravanje,;uhođenje i svi drugi načini uznemiravanja; protupravna izolacija ili ograničavanje slobode kretanja ili komuniciranja s trećim osobama; oštećenje ili uništenje imovine ili pokušaj da se to učini.“  
  
Kazneni zakon nasilničko ponašanje u obitelji opisuje kao čin kada:“član obitelji nasiljem, zlostavljanjem ili osobito drskim ponašanjem dovede drugog člana obitelji u ponižavajući položaj“.  
  
Članak 9.  
Ukoliko postoje sumnje ili saznanja za nasilje u obitelji potrebno je obaviti razgovor s učenikom koji je zlostavljan. U razgovoru sudjeluju razrednik, pedagog i ravnatelj.  
Nakon usmene ili pismene izjave učenika slijedi prijava (usmeno, pismeno, telefonom, dojavom).  
  
Članak 10.  
Obveza je stručnih suradnika i ostalih djelatnika odgojno –obrazovne ustanove prema Zakonu prijaviti policiji ili nadležnom općinskom državnom odvjetništvu i Centru za socijalnu skrb.  
Stručna pedagoška služba (pedagog, razrednik) pruža psihološku pomoć učeniku koji je bio izložen nasilju.  
  
  
POSTUPANJE ŠKOLE U SLUČAJU NASILNIČKOG PONAŠANJA ZAPOSLENIKA U ŠKOLI  
  
Članak 11.  
Zakon o zaštiti nasilja odrasle osobe prema odrasloj osobi definira nasilje kao:  
- svaka primjena fizičke sile i psihičke prisile na integritet osobe  
- svako postupanje jedne osobe prema drugoj osobi koje može prouzročiti ili izazvati opasnost da će prouzročiti fizičku i psihičku bol, prouzročenje osjećaja straha ili osobne ugroženosti ili povrede dostojanstva,  
- fizički napad bez obzira da li je nastupila tjelesna ozljeda ili ne,  
- verbalni napadi, vrijeđanja, psovanje, nazivanje pogrdnim nazivima i drugim načinima grubog uznemiravanja  
- spolno uznemiravanje  
- izolacija i uhođenje i svi drugi načini uznemiravanja  
  
Postupanje škole u slučaju nasilnog ponašanja odrasle osobe prema odrasloj osobi rješava ravnatelj .  
Ravnatelj će sukladno člancima 59, 60. i 61. Pravilnika o radu škole preispitati ponašanje učitelja ili zaposlenika škole.  
  
Članak 12.  
Kada ravnatelj utvrdi radnikovo skrivljeno ponašanje u bilo kojem obliku uznemiravanja drugih zaposlenika u školi prema člancima 57. i 58. Pravilnika o radu ravnatelj je ovlašten u zavisnosti težine povrjede obveza iz radnog odnosa izdati zaposleniku upozorenje zbog skrivljenog ponašanja ili mu redovito odnosno izvanredno otkazati ugovor o radu.  
  
  
POSTUPANJE U SLUČAJU NASILJA PREMA UČENIKU OD STRANE ZAPOSLENIKA U ŠKOLI  
  
Članak 13.  
Nije dopušteno učitelju i zaposlenicima škole da prema učenicima pribavljaju zadovoljštinu; izolacija, ignoriranje, neuključivanje, prijetnjama, uvredama, psovanjem, širenjem neistine, tjelesnim napadom i sl. .  
  
Članak 14.  
Ukoliko roditelj ili skrbnik smatra da je njegovom djetetu osobno na bilo koji način učinjeno nasilje mora o tome obavijestiti razrednika, pedagoga i ravnatelja.  
Sam učenik može obavijestiti bilo kojeg radnika škole koji je dužan obavijestiti ravnatelja. Nakon usmenih i pisanih izjava učenika, roditelja, svjedoka i odrasle osobe pokreće se postupak protiv odrasle osobe(učitelj ili zaposlenik škole).  
  
Članak 15.  
U slučaju tjelesnog napada ravnatelj je dužan prijaviti slučaj Centru za socijalnu skrb, Uredu državne uprave, javnoj pravobraniteljici i policiji.  
  
Članak 16.  
Kada se utvrdi da je odrasla osoba pogriješila ravnatelj može uručiti pismeno upozorenje ili otkaz ugovora o radu ako se radi o tjelesnom napadu.  
  
  
POSTUPANJE ŠKOLE U SLUČAJU NASILJA PREMA ZAPOSLENICIMA OD STRANE UČENIKA ŠKOLE  
  
Članak 17.  
Učenici škole dužni su se kulturno ophoditi prema zaposlenicima škole.  
Nije dopušteno učenicima škole da sebi pribavljaju zadovoljštinu prema zaposlenicima; izolacija, ignoriranje, prijetnjama, uvredama, psovanjem, širenjem neistine, tjelesnim napadom i sl. .  
  
Članak 18.  
Učenik će u razgovoru sa razrednikom, pedagogom biti upoznat s mogućim pedagoškim mjerama. Roditelji moraju biti upoznati s problemom te donesenim rješenjem. Razrednik je dužan postupiti na način da predloži pedagošku mjeru, na razrednom ili učiteljskom vijeću u skladu s Statutom škole.

Članak 19.  
Škola se udružila u UNICEF-ovu Mrežu škola bez nasilja radi očuvanja kvalitete preventivnih aktivnosti, razmjene iskustava i uzajamnog poticanja i obvezna je postupati u skladu s Deklaracijom o zaustavljanju vršnjačkog nasilja od 8.11.2007. god.

PRIJELAZNE I ZAVRŠNE ODREDBE  
  
Članak 20.  
Ovaj Protokol o postupanju škole u kriznim situacijama prilog je Pravilnika o Kućnom redu škole.  
  
  
Josipovac, 06. veljače 2012.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_

/Ljiljana Romić/